De energiske aber og de skræppende papegøjer har fået konkurrence i Zoo i dag. Hele 1267 0.klasser fra 29 skoler i Aalborg Kommune er på besøg i Aalborg Zoo til en aktivitetsdag. Her skal de bruge en masse energi på sjove lege og bevægelse. Børnene skal rundt i hele Zoo, hvor frivillige instruktører fra DGI og Zoo står for aktiviteterne ved 12 poster. Imens børnene er ved posterne, får de mulighed for at lære lidt om dyrene omkring dem.

Referat:
I dag besøger børnehaveklasser fra Aalborg Kommune Zoo, for at lære noget mere om dyr og bruge en masse energi.